**16.06.2022(1)**

**E-pasta nosaukums**

Atgādinājums par kontaktinformācijas pievienošanu

**E-pasta teksts**

Nacionālais veselības dienests (turpmāk – Dienests) atgādina par e-pasta vēstuli, kuru Dienests sūtīja Jūsu ģimenes ārsta praksei 17. maijā, lūdzot Jūs papildināt savu pacientu kontaktinformāciju (tālruņa numurs, elektroniskā pasta adrese) Vienotājā veselības nozares elektroniskajā informācijas sistēmā (turpmāk - Veselības informācijas sistēma).

17. maija elektroniskās vēstules pielikumā bija pievienots saraksts ar tiem Jūsu praksē reģistrētajiem pacientiem, kuriem E-veselībā nav pieejama kontaktinformācija vai norādītā kontaktinformācija ir kļūdaina (piemēram, tālruņa numurs nav aktīvs). Personas vecumā virs 60 gadiem bija saraksta augšgalā un izceltas sarkanā krāsā. Lūdzam ievadīt, aktualizēt vai papildināt personu vecumā virs 60 gadiem kontaktinformāciju līdz šī gada 30.jūnijam. Pārējo Jūsu prakses pacientu kontaktinformāciju aicinām ievadīt, aktualizēt vai papildināt līdz šī gada 30.augustam.

Apskatoties kontaktinformācijas papildināšanas progresu 14. jūnijā, Dienests secina, ka Jūsu ģimenes ārsta prakse nav papildinājusi kontaktinformāciju nevienai personai vecumā virs 60 gadiem. Lūdzam pēc iespējas drīzāk sākt šo procesu.